作者：杨泽民
词牌/韵律：解连环

paragraphs: 塞鸿难托。
奈云深雾阔，水遥山邈。
感两情、浑若连环，念恩爱厚深，利名浮薄。
便好归来，怎禁得、许多萧索。
免恹恹瘦减，漫滞寝饘，枉费汤药。
伊心料应未若。
对香消兽吻，月转楼角。
凭便是、铁石心肠，有当日盟言，怎忍辜却。
冶叶倡条，尚自得、连枝双萼。
不成将、异葩艳卉，便教谢落。